Carl Bonnesen

Carl Johan Bonnesen (født 26. mai 1868 i Ålborg, død 13. desember 1933 i København) var en 
dansk billedhugger. 

Etter to år i tømmerlære begynte han på Det Kongelige Danske Kunstakademi i København hvor han studerte under Theobald Stein og Christian Carl Peters fra 1887 til 1889. Han viste tidlig interesse for en motivkrets dominert av eksotiske figurgrupper med barbarer og hunere, noe som ble forsterket
etter en studiereise til Øst-Asia og Egypt i 1898. Noen år tidligere hadde han vært i Paris hvor han kom i kontakt med Stephan Sinding, valget av temaer kan antagelig hatt en sammenheng med påvirkning fra ham.

Allerede i 1891 fikk han oppmerksomhet da han stilte ut bronsegruppen «En barbar» som ble kjøpt av Heinrich Hirschsprung og senere innlemmet i Den Hirschsprungske Samling.Året etter kjøpte Statens Museum for Kunst «Fra hunnernes tid» og i 1893 «Kain». Sistnevnte skulptur fikk han Eibeschütz' premie for samme år. 

Bonnesen ble tildelt Eckersbergmedaljen i 1894 og i 1900 for henholdsvis «En ulykkelig» og «Adam og Eva ved Abels lig».I tillegg til arbeider i stort format utførte Bonnesen også flere statuetter.

Som en del andre av samtidens billedhuggere i Danmark hadde han tilknytning til 
brygger Carl Jacobsen. Jacobsen kjøpte både «Thor kører sine bukke»  og  «Danserindegruppe». 

Flere av Bonnesens gipsmodeller er stilt ut i Tingbæk kalkminer sammen med gipsmodeller av Anders Bundgaard.

Bonnesen ble ridder av Dannebrog i 1910 og Dannebrogsmann i 1932.

Verker – utvalg 
 «En barbar» (1891, bronse på Den Hirschsprungske Samling) 
 «Fra hunnernes tid» (1892, bronse på Statens Museum for Kunst) 
 «Adam og Eva ved Abels lig» (1902, bronse ved Statens Museum for Kunst) 
 «En rasende kosak» (1906, bronse i Ålborg) 
 «Thor kører sine bukke» på Carlsberg Bryghus i København
 «Diana» (1908, bronse på Trondhjems Plads, København) 
 «Christian IX til hest» (rytterstatue i bronse 1910, Ålborg) 
 «Musikken» (1913, bronse på Mozarts Plads, København)

Referanser 

Danske billedhuggere
Dannebrogordenen
Mottakere av Eckersbergmedaljen
Mottakere av Thorvaldsenmedaljen
Personer fra Aalborg
Fødsler i 1868
Dødsfall i 1933